Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 851/12/7707	Prešov, 31.3.2014
EEČ : 2-58-294-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prešov zo dňa 10.12.2012, spisová značka 3 Pv 851/12/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25. 10. 2012 v dopoludňajších hodinách v čase okolo 09.30 hod. v lesnom poraste č. 308 00, nachádzajúcom sa v katastrálnom území obce XXXXX, okr. Prešov, patriaci  do lesného pôdneho fondu, bez povolenia vyrúbal a odcudzil drevnú hmotu liesky o počte  39 ks a to o dĺžkach od 3 m do 4 m a priemeroch od 6 cm  do  11 cm, teda  o  celkovom množstve 0,87 m3, čím pre XXXXX XXXXX XXXXX  XXXXX,  so  sídlom  XXXXX,  ul. Hviezdoslavova č. 3 spôsobil škodu  vo výške 11,31 Eur.

Uznesením prokurátora Okresnej prokuratúry Prešov zo dňa 10.12.2012, spisová značka 3 Pv 851/12/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením podľa § 216 ods. 1 Trestného poriadku, sp. zn.: 3Pv 851/12   zo dňa 10.12.2012, prokurátorka Okresnej prokuratúry Prešov po splnení zákonných podmienok podmienečne zastavila trestné stíhanie obv. XXXXX, stíhaného pre prečin krádeže podľa § 212 ods. 2 písm. d)  Trestného zákona, ktorý spáchal na tom skutkovom základe, že:
dňa 25. 10. 2012 v dopoludňajších hodinách v čase okolo 09.30 hod. v lesnom poraste č. 308 00, nachádzajúcom sa v katastrálnom území obce XXXXX, okr. Prešov, patriaci  do lesného pôdneho fondu, bez povolenia vyrúbal a odcudzil drevnú hmotu liesky o počte  39 ks a to o dĺžkach od 3 m do 4 m a priemeroch od 6 cm  do  11 cm, teda  o  celkovom množstve 0,87 m3, čím pre XXXXX XXXXX XXXXX, XXXXX  XXXXX,  so  sídlom  XXXXX,  XXXXX spôsobil škodu  vo výške 11,31 Eur.

	Podľa § 216 ods. 2 Trestného poriadku bola obvinenému XXXXX uvedeným uznesením určená skúšobná doba v trvaní 12 (dvanásť) mesiacov, ktorá začala plynúť nadobudnutím jeho právoplatnosti.

	Uznesenie prokurátorky Okresnej prokuratúry Prešov podľa § 216 ods. 1 Trestného poriadku nadobudlo právoplatnosť dňa 18.12.2012.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj v priebehu skúšobnej doby, že sa v trestnom stíhaní obvineného pokračuje.

	Vzhľadom k tomu, že skúšobná doba určená obvinenému pri podmienečnom zastavení jeho trestného stíhania uplynula, bol v rámci probačného konania vykonaného Okresným súdom Prešov pod sp. zn.: 1Pr/49/2014 zisťovaný spôsob života obvineného. Bol zadovážený odpis z jeho registra trestov, správa  o  povesti z miesta trvalého bydliska z obce XXXXX, správa z Obvodného oddelenia PZ  vo Veľkom Šariši, či menovaný bol, resp. nebol nimi riešený počas skúšobnej doby                  v priestupkovom konaní a rovnako bola na menovaného vyžiadaná aj lustrácia v registri priestupkov.

	Obvinený nemá, okrem záznamu o konštatovanom podmienečnom zastavení jeho trestného stíhania, žiadny iný záznam v registri trestov. Z miesta bydliska sa mu nič nevytýka. Zo správy Obce XXXXX vyplýva, že komisia verejného poriadku v obci s ním neriešila žiadny priestupok, ide o bezproblémového občana.

	Na základe vyššie konštatovaných dokladov je teda zrejme, že obvinený počas skúšobnej doby viedol riadny život.

	Vzhľadom k tomu, že boli splnené všetky zákonné podmienky na to, aby sa obvinený v zmysle § 217 ods. 1 Trestného poriadku osvedčil, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti  tomuto  uzneseniu  je prípustná sťažnosť, ktorú možno podať do  troch dní odo  dňa  jeho   doručenia  u  orgánu,  ktorý ho vydal.                                           Včas  podaná sťažnosť má odkladný účinok.

JUDr. Mária Eštoková
prokurátorka